hotchpotch/miracl-hf-unified huggingface dataset:
Taste the Pain
Taste the Pain on Red Hot Chili Peppersin single albumilta Mother's Milk. Kappale on albumin seitsemäs kappale ja kolmas single. Kappaleesta tehtiin myös musiikkivideo vuonna 1990.
Kappaleen b-puolet ovat "Millionaires Against Hunger" ja "Show Me Your Soul", joka julkaistiin myöhemmin myös singlenä.
Kappale oli 29. Britannian singlelistalla . Kappale sijoittui edellistä Red Hot Chili Peppersin singleä Higher Groundia paremmin tällä listalla, muuten Higher Ground menestyi paremmin.
Kappale kertoo yhtyyen laulaja Anthony Kiediksen tuskasta, joka tuli hänen omasta huumeriippuvuudesta ja hänen ystävänsä, yhtyeen ensimmäisen kitaristin Hillel Slovakin kuolemasta. Kun Slovak kuoli heroiinin yliannostukseen, Kiedis halusi päästä kuiville heroiinista ja hän vuokrasi itselleen venevajan, jossa hän vietti kolme kuukautta, yrittäen vieroittaa itsensä heroiinista. Samalla hän kirjoitti tämän kappaleen sanat. Kappale on nauhoitettu ennen kuin Chad Smith oli liittynyt yhtyeeseen, joten kappaleella soittaa rumpuja Philip "Fish" Fisher. Flea esittää kappaleessa trumpetti soolon.
Convergència i Unió
Convergència i Unió (CiU) oli kahden katalonialaisen nationalistinen puolueen muodostama liitto. Puolue oli Katalonian aluehallituksen johdossa vuosina 1980–2003 Jordi Pujolin johdolla. Vuoden 2010 parlamenttivaaleissa puolueesta tuli Katalonian parlamentin suurin, 62:lla edustajalla, ja sen puheenjohtajasta Artur Masista tuli Katalonian itsehallintoalueen presidentti.
Puolueet, jotka muodostivat liiton, olivat liberaali Convergència Democràtica de Catalunya ja kristillisdemokraattinen Unió Democràtica de Catalunya. Liitto hajosi 2015 Convergèncian linjan muututtua vuosikymmenen kuluessa kannattamaan Katalonian itsenäisyyttä.
Convergència i Uniólla on myös ollut perinteisesti Espanjan edustajainhuoneessa kolmanneksi eniten paikkoja Sosialistisen työväenpuolueen ja kansanpuolueen jälkeen.
Prajadhipok
Phra Bat Somdet Phra Poramintharamaha Prajadhipok Phra Pok Klao Chao Yu Hua, lyhyemmin Prajadhipok (, Somdej Chao Fa Prajadhipok Sakdidej () 8. marraskuuta 1893–30. toukokuuta 1941), oli Thaimaata hallitsevan chakri-dynastian seitsemäs kuningas. Hän hallitsi Siamia vuosina 1925–1935. Jo ennen luopumistaan asemastaan hän menetti valtansa vuoden 1932 palatsikumouksessa, joka siirsi Siamin absoluuttisesta monarkiasta perustuslailliseen. Prajadhipok tunnetaan länsimaissa nimellä "Rama VII".
Tambon
Tambon (, ) on Thaimaan paikallishallinnon yksikkö, changwatia ja amphoeta pienempi, mutta mubania suurempi. Amphoe jakautuu keskimäärin 8–10 tamboniin. Tambonia johtaa "kamnan", joka valitaan kylänvanhempien joukosta (phu yai ban) paikallisvaaleilla. Kamnanin virka oli aiemmin elinikäinen, mutta vuonna 1994 virka säädettiin viisivuotiseksi. Vuonna 2000 Thaimaassa oli 7254 tambonia, minkä lisäksi Bangkokissa 169 "khwaengia", joilla on samanarvoinen status. Tambon jaetaan vielä "mubaneihin" ('kyliin'), joita on maanlaajuisesti 69 307, eli kymmenen jokaista tambonia kohti. Kaupungeissa (muang) mubania kutsutaan nimellä "chumchon".
Pääministeri Thaksin Shinawatran kaudella esiteltiin taloudellinen hanke "Yksi tambon, yksi tuote" (, One Tambon One Product, OTOP), jonka tarkoituksena oli edistää paikallista tuotantoa Japanin "One Village One Product" -esimerkin mukaisesti. Vuoden 2006 sotilaskaappauksen jälkeen OTOP-hanke kumottiin, mutta palautettiin myöhemmin vain hieman muutetussa muodossa.
Mustahiuksisuus
Mustahiuksisuus tai tummahiuksisuus on tummin ja yleisin ihmisen hiusten väri. Se on geneettisesti helpoiten periytyvä hiusten väri.
R-Syke
R-Syke (oikealta nimeltään Antti Rytilahti, s. 6. marraskuuta 1983) on suomalainen rap-artisti ja Suomen nopein räppääjä.
R-Syke vietti lapsuutensa Sallassa. Hän kuunteli tuolloin Metallicaa ja innostui musiikin tekemisestä veljensä Zamaanin kanssa. Myöhemmin R-Syke muutti Rovaniemelle, jossa musiikin teko jatkui. Hän aloitti uransa vuonna 1999 ja teki musiikkia veljensä kanssa D-Cu -nimimerkin alla. Myöhemmin veljekset perustivat yhdessä neljän muun lappilaisräppärin (Bala, Pioneer, Ironface, Nargilen) kanssa North Side Possen eli NSP:n. Nykyään R-Syke on nelihenkisen Korpilaki -ryhmän jäsen. Korpilaki julkaisi esikoisjulkaisunsa Korpilaki EP:n vuonna 2007.
Syksyllä 2009 R-Syke tuli monen tietoisuuteen tehtyään virallisen Suomen ennätyksen minuutissa räpättyjen tavujen suhteen MTV3:n Ennätystehtaalla (711 tavua/57 s). Facebook-sivujen mukaan hänen debyyttisoolonsa "Unsigned Sybe" julkaistiin toukokuussa 2013.
R-Sykkeestä tuli tammikuussa 2013 poikalapsen isä.
Arthur Porritt
Arthur Espie Porritt Bt, GCMG, GCVO, CBE, Wanganuin ja Hampsteadin ensimmäinen paroni (10. elokuuta 1900 Wanganui – 1. tammikuuta 1994 St. John's Wood), oli yleisurheilija, kirurgi ja Uuden-Seelannin ensimmäinen siellä syntynyt kenraalikuvernööri.
Porritt opiskeli Wanganui Collegiate Schoolissa ja Otagon yliopistolla. Hän voitti kansallisen tittelin sadan jaardin juoksussa vuonna 1923 ja pelasi myös rugbyä yliopistolla. Hän sai Rhodes-stipendin.
Vuoden 1924 kesäolympialaisissa Pariisissa Porritt sai sadan metrin juoksusta pronssia. Hänen edelleen nousivat hänen ystävänsä Harold Abrahams ja yhdysvaltalainen Jackson Scholtz. Hän kilpaili myös 200 metrin juoksussa. Porritt tuli valituksi Amsterdamin olympialaisiin, mutta loukkaantui eikä voinut itse juosta, vaikkakin toimi joukkueen kapteenina. Hän oli lisäksi Uuden-Seelannin joukkueen johtajana Brittiläisen imperiumin kisoissa vuonna 1934 ja vuoden 1936 kesäolympialaisissa Berliinissä, jossa hän neuvoi Jack Lovelockia osallistumaan 1500 metrin juoksuun 5000 metrin sijasta.
Porritt oli prikaatikenraali, joka palveli toisessa maailmansodassa Britannian armeijan lääkintäjoukoissa.
Porritt pääsi Commonwealth Games Federationin puheenjohtajaksi ja oli Kansainvälisen olympiakomitean jäsen. Hän työskenteli lääkärinä St Mary's Hospitalissa Lontoossa ja palveli myös brittiläistä kuningasperhettä vuodesta 1935 alkaen. Hän oli sekä British Medical Associationin että Royal College of Surgeons of Englandin puheenjohtaja. Uuden-Seelannin kenraalikuvernöörinä hän toimi vuosina 1967–1972.
Porrittista tuli ritari vuonna 1950 ja baronetti vuonna 1963. Hän nousi vuonna 1973 pääriksi, ja hänestä tehtiin Wanganuin ja Hampsteadin paroni. Hän kuoli Lontoossa 93-vuotiaana. Ympäristöaktivisti Jonathon Porritt on hänen poikansa.
Porritt on kuulunut New Zealand Sports Hall of Fameen vuodesta 1990.
Julma isäntä
Julma isäntä on vuonna 2002 perustettu Valkeakoskelainen rockyhtye. Julma isäntä oli julkaissut omakustanteena kaksi EP-levyä ja yhden singlen ennen vuotta 2010. Levy-yhtiö The Velvet Beatin kanssa yhteistyössä Julma isäntä on julkaissut yhden LP-levyn, debyyttialbuminsa "Kaupunki pysähtyy", sekä singlet "Karhun unella" ja "Tapahtumia". Julma isäntä esiintyy myös kahdella eri kokoelmalevyllä: "Sulfiittirock 04" (2005) sekä "Musiikki & Media 07" (2007).
Naistenjärvi (kunta)
Naistenjärvi () on maalaiskunta Suojärven piirin keskiosassa Karjalan tasavallassa Venäjällä. Naistenjärven naapurikuntia ovat Suojärven piirissä Loimola, Porajärvi, Veskelys ja Suojärven kaupunki sekä Kontupohjan piirin puolella Hirvas ja Petrovski. Naistenjärven kautta kulkee rautatie Suojärveltä Jyskyjärvelle. Alueen huomattavin joki on Torasjoki.
Lahkolampi, Leppäniemi, Naistenjärvi, Suojoki, Toivola, Turhanvaara
Naistenjärven kunta sijaitsee pääosin Suomen Neuvostoliitolle luovuttaman entisen Suojärven kunnan itäosassa, jonka lisäksi sen itäosa käsittää Venäjän keisarikunnan aikaisten Säämäjärven ja Munjärven kuntien osia.
Naistenjärven kunta muodostettiin vuonna 2006 Venäjän kuntauudistuksen myötä yhdistämällä entiseen Naistenjärven asutushallinto, Suojoen kylähallinto ja pääosa Vegaruksen kylähallintoa.
Gabriel Gamaliel Rislacki
Gabriel Gamaliel Rislacki, myös Rislachius tai Rislachi, (9. lokakuuta 1765 Oravainen − 5. joulukuuta 1808 Vänersborg, Ruotsi) oli suomalainen lääkäri ja luonnontieteilijä.
Rislackin isä Gabriel Rislackius oli Orismalan ruukin kirjanpitäjä ja äiti Catharina Westman. Hän opiskeli Vaasan triviaalikoulussa 1776–1783. Ylioppilaaksi hän tuli 1783 Turun akatemiasta. Opiskelu akatemiassa jäi pariin vuoteen, sillä Rislacki ryhtyi loviisalaisen varakkaan perillisen Jacob Wattrangin kotiopettajaksi. Kun tämä muutti perintötilalleen Björnlundaan Södermanlandiin, Rislacki muutti mukana.
Rislacki aloitti lääketieteen opinnot Uppsalan yliopistossa 1790 ja valmistui 1799 lääketieteen kandidaatiksi. Väitöksen aiheena oli kapinlauluhaukka ("Melierax canorus", siihen aikaan "Falco canorus"). 1804 hän valmistui lääketieteen tohtoriksi ja opiskeli sitten vuoteen 1808 kirurgiaa Lontoossa ja Kööpenhaminassa. Opinnot kustansi Wattrang. Rislacki valmistui vielä kirurgian maisteriksi Tukholmassa 1806.
Rislacki toimi kuningas Kustaa IV Aadolfin henkilääkärinä Pommerin sodassa. 1806 kuningas nimitytti hänet ensimmäiseksi hovilääkäriksi ja 1808 hänet nimitettiin ylilääkäriksi Ruotsin länsiarmeijaan. Toimittuaan tässä virassa puolisen vuotta Rislacki sairastui todennäköisesti pilkkukuumeeseen tai lavantautiin ja kuoli Vänersborgissa 5.12.1808.
Wattrang lahjoitti Rislackin noin 400 eri lajia käsittävän lintukokoelman Turun akatemialle vuonna 1814, jossa sitä säilytettiin "Museum Rislachianium" -nimisenä aineistona. Tämä kokoelma tuhoutui Turun palossa 1827.
Chicagon raaka-ainepörssi
Chicagon raaka-ainepörssi ("The Chicago Mercantile Exchange", CME) on Illnoisissa Chicagossa toimiva yhdysvaltalainen finanssi ja raaka-aine, sekä johdannaispörssi. CME tai Chicagon markkinapörssi perustettiin 1898. Alkuperäiseltä nimeltään se oli The Chicago Butter and Egg Board.
Ford Fairlane (elokuva)
Ford Fairlane ("The Adventures of Ford Fairlane") on Renny Harlinin ohjaama toimintakomediaelokuva, joka sai ensi-iltansa vuonna 1990. Elokuvan pääosia esittivät muun muassa Andrew Dice Clay, Wayne Newton, Priscilla Presley, Lauren Holly, Gilbert Gottfried, Maddie Corman, David Patrick Kelly, Brandon Call, Robert Englund ja Ed O’Neill. Elokuva jakoi huonoimman elokuvan Razzie-palkinnon "Haamut eivät kykene" -elokuvan kanssa.
"Video-oppaassa" vuodelta 1994 "Ford Fairlane" saa kolme tähteä viidestä, mikä vastaa sanallista arviota ”hyvä”.
Chicagon pörssi
Chicagon pörssi ("The Chicago Stock Exchange", CHX) on Yhdysvalloissa Chicagossa, Illinoisin osavaltiossa sijaitseva arvopaperipörssi. Pörssi on kansallinen arvopaperipörssi ja itsesäätelevä organisaatio, joka toimii United States Securities and Exchange Commissionin (SEC) alaisuudessa. Se on kaupankäyntivolyymilla kolmanneksi aktiivisin Yhdysvalloissa ja suurin New Yorkin pörssin jälkeen. Se perustettiin vuonna 1882.
Nemenčinė
Nemenčinė on Liettuan kaakkoisosassa, Vilnan läänissä sijaitseva kaupunki. Se on osa Vilnan kunnallispiiriä. Vuonna 2010 kaupungin väkiluku oli 5 878 asukasta.
Paini kesäolympialaisissa 1952 – vapaapainin 67 kg
Vapaapainin sarjaan 67 kg osallistui 23 painijaa, jokaisen edustaessa eri maata. Kilpailut käytiin 20.-23. heinäkuuta.
Italian Nizzola keskeytti kilpailun 2.kierroksen jälkeen.
Saint-Pierre (järvi)
Saint-Pierre on Saint Lawrence -jokeen kuuluva matala järvi, joka sijaitsee noin 120 kilometriä Montrealista alavirtaan ja 10 kilometriä Trois-Rivièresistä ylävirtaan. Se on 35 kilometriä pitkä ja 15 kilometriä leveä ja enimmäkseen alle 3 metriä syvä lukuun ottamatta sen pohjaan ruopattua laivaväylää, joka ulottuu keskimäärin 11 metrin syvyyteen. Järveä ympäröi laaja tulvatasanko ja tulva-aikana sen pinta-ala voi kasvaa jopa 600 neliökilometrillä.
Saint-Pierre on vielä 90-prosenttisesti luonnontilassaan, ja se nimettiin vuonna 2001 Unescon biosfäärialueeksi. Sen länsireunalla sijaitsee sadoista pienistä saarista ja salmista muodostunut saaristo, joka käsittää 40 prosenttia Saint Lawrencen vesistöön kuuluvista kosteikoista. Järvessä tavataan lähes 80 kalalajia ja yli 280 lintulajia ja se on tärkeä pysähdyspaikka vesilinnuille. Siellä elää myös Pohjois-Amerikan suurin haikarayhdyskunta.
Suurin uhka Saint-Pierren luonnolle ovat maatalouden ja teollisuuden päästöt. Latvajokien kautta huuhtoutuu järveen maataloudessa käytettyjä torjunta-aineita ja lannoitteita, ja saariston alueelta on löydetty PCB- ja elohopeajäämiä, jotka ovat peräisin ylävirran asutuskeskuksista ja teollisuuslaitoksista.
Pakruojis
Pakruojis on Liettuan pohjoisosassa, Šiauliain läänissä sijaitseva kaupunki. Se toimii Pakruojisin kunnallispiirin hallinnollisena keskuksena. Vuonna 2010 kaupungin väkiluku oli 5 628 asukasta.
Päivänpaisteisia pässinpäitä
Päivänpaisteisia pässinpäitä ("Sons of the Desert") on William A. Seiterin ohjaama yhdysvaltalainen komediaelokuva vuodelta 1933. Elokuvan pääosissa näyttelevät Ohukainen ja Paksukainen, eli Stan Laurel ja Oliver Hardy. Filmiä pidetään kohokohtana koomikkoparin uralla, ja sen ihailijoilla on englanninkielisen nimensä mukainen ihailijakerho. Sitä on esitetty Suomessa televisiossa kahdeksan kertaa, muun muassa joulukuussa 2013 nimellä "Kesäleskiä Havaijilla".
Kyseessä on parodia kuvitteellisesta "Sons of the Desert" -veljeskunnasta. Charley Chase esittää klovnityyppistä epämiellyttävää kerhon jäsentä, johon koomikkopari jatkuvasti törmäilee. Veljeskunnan kokouksissa osallistujat läimäyttelevät toisiaan mailanlavoilla takamuksille. Kokouksessa myös juopotellaan, mikä viittaa valmistumisaikana tapahtuneeseen kieltolain päättymiseen.
Stan ja Ollie ovat luvanneet osallistua veljeskunnan vuosittaiseen kokoontumiseen Chicagossa, mutta heidän vaimonsa vastustavat ajatusta. Ollie päättää huijata vaimoaan teeskentelemällä sairasta ja saa Stanin avustuksella lääkärin määräämään itselleen merimatkan Honoluluun. Ollie pyytää Stania matkaseuraksi, sillä hän tietää että hänen vaimonsa ei voi sietää merimatkoja. Merimatkan sijasta Stan ja Ollie matkustavatkin salaa Chicagoon. Honoluluun matkalla ollut laiva uppoaa hirmumyrskyssä ja Stanin ja Ollien vaimot ovat surunmurtamia ollessaan epätietoisia aviomiestensä kohtalosta. Stan ja Ollie palaavat matkaltaan leihin pukeutuneina ja ananaksia kantaen, kun he saavat kuulla laivansa kohtalosta. He päättävät piileskellä ullakolla välttääkseen vaimojensa kohtaamisen ja tulla pois piilostaan vasta samana päivänä, kun pelastuslaiva saapuu satamaan. Heidän epäonnekseen puolisot näkevät elokuvissa käydessään Chicagon kokousta käsittelevän uutisfilmin, jossa Stan ja Ollie esiintyvät.
Švenčionys
Švenčionys on Liettuan itäosassa, Vilnan läänissä sijaitseva kaupunki. Se toimii Švenčionysin kunnallispiirin hallinnollisena keskuksena. Vuonna 2010 kaupungin väkiluku oli 5 510 asukasta.
Kaupunki toimi Venäjän keisarikunnassa Vilnan kuvernementin kihlakuntakaupunkina (Venäjän keisarikunnan ajan dokumenteissa nimellä ). Esimerkiksi vuonna 1897 kaupungissa oli 6 025 asukasta ja koko Švenčionysin kihlakunnassa väkeä oli 172 231.
Aileen Allen
Mary Aileen Allen (22. joulukuuta 1888 Prince Edward Island, Kanada – 4. syyskuuta 1950 Pasadena, Kalifornia, Yhdysvallat) oli yhdysvaltalainen uimahyppääjä. Hän toimi Los Angeles Athletic Clubissa ja tuli maassaan tunnetuksi useista ponnahduslaudassa saamistaan titteleistä. Hän kilpaili myös vuoden 1920 kesäolympialaisissa Antwerpenissä, mutta jäi mitaleitta sijoittuen naisten ponnahduslaudassa neljänneksi.
Vievis
Vievis on Liettuan kaakkoisosassa, Vilnan läänissä sijaitseva kaupunki. Se on osa Elektrėnain kuntaa. Vuonna 2010 kaupungin väkiluku oli 4 990 asukasta.
Škoda Popular
Škoda Popular oli Škodan valmistama automalli, jota valmistettiin vuosina 1934–1938. Autosta suunniteltiin useita, toisistaan hiukan poikkeavia malleja, joita valmistettiin yhteensä 4 220 kappaletta. Siinä oli kolme vaihdetta ja sen huippunopeus oli noin 100 km/h.
Axel ja Eigil Axgil
Axel (3. huhtikuuta 1915 – 29. lokakuuta 2011) ja Eigil Axgil (1922 – 22. syyskuuta 1995) olivat tanskalaisia homoseksuaalien oikeuksien puolestapuhujia. He muodostivat maailman ensimmäisen parisuhteensa rekisteröineen homoparin vuonna 1989, kun Tanskassa astui voimaan laki, jota he olivat itse olleet ajamassa. Pariskunta otti käyttöön yhteisen sukunimen Axgil, joka oli yhdistelmä sen osapuolten etunimistä.
Axel (alun perin Axel Lundahl-Madsen) ja Eigil (alun perin Eigil Eskildsen) perustivat Ihmisoikeuksien yleismaailmallisen julistuksen innoittamina "Forbundet af 1948:n" eli "F-48:n", Tanskan ensimmäisen seksuaalivähemmistöjen asiaa ajaneen järjestön, josta vuonna 1985 tuli Landsforeningen for Bøsser og Lesbiske, Forbundet af 1948. Pari perusti myös "Vennen"-lehden ("Ystävä").
Axel Lundahl-Madsen ja Eigil Eskildsen olivat olleet keskenään (epävirallisessa) parisuhteessa jo neljän vuosikymmenen ajan, kun Kööpenhaminan varapormestari Tom Ahlberg vihki heidät 1. lokakuuta 1989 kaupungintalolla yhdessä kymmenen muun tanskalaisen parin kanssa. Tapahtuma sai osakseen maailmanlaajuista julkisuutta tiedotusvälineissä.
James Bond Istanbulissa
James Bond Istanbulissa on vuonna 1957 julkaistu Ian Flemingin viides James Bond -romaani. Se julkaistiin suomennettuna vuonna 1966. Kirjasta tehtiin elokuvaversio "Salainen agentti 007 Istanbulissa" vuonna 1963.
Kirjassa MI6 lähettää James Bondin Istanbuliin hankkimaan venäläisen salakirjoituslaite Spektorin.
Hanns Kilian
Hanns Kilian (2. toukokuuta 1905 Garmisch-Partenkirchen – 17. huhtikuuta 1981) oli saksalainen rattikelkkailija, kolminkertainen maailmanmestari ja kaksinkertainen olympiamitalisti.
Kilian voitti Saksan joukkueessa viiden miehen kelkkojen olympiapronssia Sankt Moritzin kisoissa 1928 ja neljän miehen kelkkojen olympiapronssia Lake Placidin kisoissa 1932. Molemmilla kerroilla hän sijoittui kahden miehen kelkoissa viidenneksi. Kotikisoissaan Garmisch-Partenkirchenin olympialaisissa 1936 Kilian sijoittui neljän miehen kelkoissa seitsemänneksi.
Maailmanmestaruuksia Kilianille kertyi kolme kappaletta, ja muita mitalisijoja saman verran. Euroopan-mestaruuden hän voitti vuonna 1928 kahden miehen kelkoissa. Saksan-mestaruuskilpailuissa Kilian voitti kahden miehen kelkoissa maansa mestaruuden vuosina 1930 ja 1939 ja neljän miehen kelkoissa mestaruuden vuosina 1931, 1938, 1939 sekä vielä toisen maailmansodan jälkeen vuonna 1949.
Aktiiviuransa jälkeen Kilian johti Saksan Kelkkailuliittoa vuosina 1952–1968, ja oli kuolemaansa asti liiton kunniapuheenjohtaja. Hän oli myös kelkkailun maailmanliiton, FIBT:n, jäsen ja toimi Länsi-Saksan olympiakomitean johtotehtävissä.
Paperi T
Paperi T (oikealta nimeltään Henri Pulkkinen,) on porvoolainen, nykyään Helsingissä asuva rap-artisti, DJ ja runoilija. Hän on myös Radio Helsingin musiikkipäällikkö.
Paperi T oli osa Ruger Hauer -nimistä rap-yhtyettä, johon kuuluivat hänen lisäkseen MC:t Pyhimys ja Tommishock. Yhtyeen ensimmäinen "Se syvenee syksyllä" -albumi julkaistiin 24. marraskuuta 2010 Monsp Recordsin kautta.
Ruger Hauerin toinen pitkäsoitto "Erectus" julkaistiin 26. lokakuuta 2012 myös Monsp Recordsin kautta. Se nousi Suomen virallisen albumilistan 16. sijalle.
Yhtyeen kolmas pitkäsoitto "Ukraina" julkaistiin Monsp Recordsin kautta 25. lokakuuta 2013. Albumi nousi 15. sijalle Suomen virallisella albumilistalla. Sen kappaleesta "Jenkem" on julkaistu musiikkivideo.
Ruger Hauerin neljäs pitkäsoitto Mature julkaistiin 2016 Universal Musicin alaisen Johanna Kustannuksen kautta.
Paperi T:n ensimmäinen sooloalbumi "Malarian pelko" julkaistiin 17. huhtikuuta 2015 Universal Musicin alaisen Johanna Kustannuksen kautta. Albumi nousi julkaisuviikollaan Suomen virallisen albumilistan kärkeen. "Malarian pelko" palkittiin huhtikuussa 2016 Teosto-palkinnolla.
Albumin ensimmäinen single ”Sä jätät jäljen” julkaistiin 14. marraskuuta 2014 videona YouTubessa. Albumin toinen musiikkivideo ”Resnais, Beefheart & Aalto” julkaistiin 6. helmikuuta 2015 ja kolmas ”Elokuva” 10. huhtikuuta 2015.
Artistin toinen studioalbumi ”Kaikki on hyvin” julkaistiin 15. kesäkuuta 2018. Levyn nimikkokappale ”Kaikki on hyvin” julkaistiin singlenä 4. huhtikuuta sekä ”Paniikki” musiikkivideon kera 24. toukokuuta 2018.
Paperi T ja Khid julkaisivat "Ex ovis pullus non natis serò fit ullus" -nimisen EP:n 6. kesäkuuta 2013. EP:n julkaisi Monsp Records, ja se julkaistiin rajoitettuna vinyylipainoksena sekä digitaalisena julkaisuna.
18. lokakuuta 2013 Paperi T julkaisi yhdessä Paavoharju-yhtyeen kanssa albumin "Joko sinä tulet tänne alas tai minä nousen sinne" Svart Recordsin kautta.. Se nousi Suomen virallisen albumilistan sijalle 11.
Paperi T on myös vieraillut muun muassa porvoolaisten rap-artistien kappaleilla. Hän myös juontaa ohjelmia Radio Helsingillä.
Paperi T:ltä ilmestyi 29. syyskuuta 2016 Kosmoksen kustantamana "post-alfa"-runoteos, jonka 2 500 kappaleen ensipainos myytiin loppuun kahdessa päivässä. Kirjasta on tehty jo neljä painosta.
Tammikuussa 2017 Paperi T valittiin Radio Helsingin musiikkipäälliköksi.
Koulutukseltaan Paperi T on medianomi.
Kalvarija
Kalvarija on Liettuan lounaisosassa, Marijampolėn läänissä sijaitseva kaupunki. Se toimii Kalvarijan kunnan hallinnollisena keskuksena. Vuonna 2010 kaupungin väkiluku oli 4 909 asukasta.
Lazdijai
Lazdijai on Liettuan lounaisosassa, Alytusin läänissä sijaitseva kaupunki. Se toimii Lazdijain kunnallispiirin hallinnollisena keskuksena. Vuonna 2010 kaupungin väkiluku oli 4 793 asukasta.
Kino Sampo
Kino Sampo on Riihimäellä sijaitseva yksi vanhimmista Suomessa edelleen käytössä olevista elokuvateattereista. Kino Sampossa toimii tällä hetkellä Riihimäen Nuorisoteatteri sekä Elokuvakulttuuriyhdistys Kino Sampo ry. Kino Sampo ry esittää vuosittain noin 40 elokuvaa kevään, kesän ja syksyn elokuvasarjoissa.
Toimintansa Kino Sampo aloitti 29. marraskuuta 1917. Riihimäellä oli tuolloin ollut elokuvateatteritoimintaa jo pitkään, mutta Sampo toi elävän kuvan esittämiselle uudet puitteet, sillä se oli ensimmäinen varta vasten elokuvien esittämistä varten rakennettu teatteri paikkakunnalla. Sampon toimintaa pyöritettiin paikallisin voimin 1920-luvun puoliväliin asti, jolloin Adamsin filmitoimisto osti Sampon elokuvateatteritoiminnan.
Sotavuosina Sampo siirtyi Suomen Filmiteollisuudelle. Sotavuodet olivat elokuvateatteritoiminnan kulta-aikaa, sillä ”kuvissa käynti” kuului harvoihin mahdollisiin huvittelumuotoihin. Sodan päätyttyä vuonna 1945 tilanne muuttui, ja Suomen Filmiteollisuus luopui Samposta. Sampon toiminnan jatkajaksi perustettiin uusi yhtiö, mutta liiketoimet eivät sujuneet toivottuun tapaan. Uudet omistajat luopuivat Samposta vuonna 1947, eivätkä seuraavatkaan jaksaneet pitkään, sillä tammikuussa 1948 elokuvateatteri vaihtoi jälleen omistajaa. Eikä kaupankäynti päättynyt vieläkään, sillä marraskuussa 1948 tehtiin jälleen uusi kauppa, jossa Kino Sampo siirtyi Sven ja Tyyne Petterssonin omistukseen. Petterssonit hallinnoivat Sampoa aina 1960-luvun lopulle asti.
50-luvulla Petterssonit toteuttivat Sampossa perusteellisen uudistuksen. Teatterin eteisaulaa laajennettiin rakentamalla päätyyn uusi siipirakennus ja katsomon alle rakennettiin pieni asunto. Uusi siipirakennus muutti rakennuksen arkkitehtuurin täysin, ja alkuperäinen Sampo käytännössä katosi Riihimäen katukuvasta.
Petterssonien jälkeen Sampon toimintaa jatkoivat Kaarlo ja Saima Malinen, jotka vuokrasivat Sampon Kamras-Filmi Oy:n käyttöön vuonna 1975. Kamras-Filmin elokuvateatteriketju oli nimeltään Alfaromeo, joten vuokrasopimuksen myötä Kino Sampokin vaihtoi nimensä Alfaromeoksi.
1980-luvun puolella elokuvissa käynti väheni dramaattisesti ja seurauksena oli maanlaajuinen elokuvateatteritoiminnan kriisi. Riihimäellä kriisin laukaisi Kamras-Filmin konkurssi vuonna 1982, jonka seurauksena Alfaromeot lopettivat toimintansa ja Kino Sampo oli jälleen vailla isäntää. Yritysjärjestelyjen päätteeksi Samposta tuli Kino Savoyn teatteri, ja kun Kino Savoy fuusioitui Finnkinoon, päätyi Sampo lakkautettavien elokuvateattereiden listalle. Kino Sampon toiminta kaupallisena elokuvateatterina päättyi itsenäisyyspäivänä 1986.
Riihimäen kaupunki osti käytöstä poistetun Sampon vuonna 1987 purkaakseen rakennuksen. Sampon kohtalo herätti vilkasta kansalaiskeskustelua ja Sampon säilyttämisen puolesta tehtiin kuntalaisaloite. Sampon tilanne sai myös valtakunnallista julkisuutta, ja aktiivisen kansalaistoiminnan ansiosta Kino Sampo säilytettiin.
Rietavas
Rietavas on Liettuan länsiosassa, Telšiain läänissä sijaitseva kaupunki. Se toimii Rietavasin kunnan hallinnollisena keskuksena. Vuonna 2010 kaupungin väkiluku oli 3 826 asukasta.
Žiežmariai
Žiežmariai on Liettuan eteläosassa, Kaunasin läänissä sijaitseva kaupunki. Se on osa Kaišiadorysin kunnallispiiriä. Vuonna 2010 kaupungin väkiluku oli 3 730 asukasta.
Edvin Sippola
Edvin Abraham Sippola () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen armeijan jääkärijoukoissa.
Sippolan vanhemmat olivat maanviljelijä Juho Sippola ja Kustaava Sippola. Hänet vihittiin avioliittoon vuonna 1922 Rakel Alice Vesikarin kanssa. Hän kävi kansakoulun ja suoritti yksityisesti keskikoulun kurssin Iin yhteiskoulussa vuonna 1930. Sotilaskoulutusta hän sai tykistö- ja tiedonantokurssilla vuonna 1926 ja konekiväärikomppanianpäällikkökurssilla vuonna 1929 sekä tykistökurssilla vuonna 1931. Lisäksi hän suoritti suojeluskuntain komentajakurssin Suojeluskuntain päällystökoulussa vuonna 1934.
Sippola työskenteli maanviljelijänä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 13. tammikuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Sippola saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 6. Jääkärirykmentin 17. jääkäripataljoonan 1. komppaniaan. Hän osallistui sisällissodan taisteluihin Viipurissa.
Sippola palveli sisällissodan jälkeen 6. Jääkärirykmentistä muodostetussa Jääkäripataljoona 6:ssa, joka nimettiin myöhemmin ensin Kajaanin sissipataljoonaksi ja myöhemmin Pohjanmaan Jääkäripataljoonaksi. Pataljoonassa hän toimi nuorempana upseerina 4. komppaniassa. Hän erosi armeijasta 24. syyskuuta 1919 ja liittyi Suojeluskuntajärjestöön 1. tammikuuta 1920, jossa hänet nimitettiin paikallispäälliköksi Parkanon suojeluskuntaan. Parkanosta hän siirtyi 10. heinäkuuta 1920 paikallispäälliköksi Huittisiin ja 1. syyskuuta 1922 alkaen Hollolaan. Helmikuun alusta vuonna 1926 hänet nimitettiin Etelä-Hämeen suojeluskuntapiirin 2. sotilasohjaajaksi ja 1. helmikuuta 1930 alkaen I alueen ja 1. helmikuuta 1933 alkaen VIII alueen sekä 5. joulukuuta 1935 alkaen IV alueen päälliköksi. Hänet on haudattu Forssaan.
Richard Connor
Richard Carroll "Dick" Connor (s. 25. maaliskuuta 1934 Pueblo, Colorado) oli Yhdysvaltoja edustanut uimahyppääjä. Hän kilpaili miesten 10 metrin kerroshypyissä vuoden 1956 kesäolympialaisissa Melbournessa ja johti kisaa karsinnan jälkeen, mutta sijoittui lopulta pronssille. Hän opiskeli Etelä-Kalifornian yliopistossa.
Jeanne Stunyo
Jeanne Georgette Stunyo (s. 11. huhtikuuta 1936 Gary, Indiana) on entinen yhdysvaltalainen uimahyppääjä, joka sai naisten ponnahduslaudassa hopeamitalit Pan-Amerikan kisoissa 1955 ja vuoden 1956 kesäolympialaisissa Melbournessa. Molemmilla kerroilla kultaa voitti Pat McCormick. Stunyo oli vähällä päästä olympiajoukkueeseen jo vuonna 1952.
Stunyo pelasi Detroitin yliopistolle ja Detroit AC:lle.
Z-sukupolvi
Z-sukupolveksi kutsutaan joko 1990-luvun puolivälin jälkeen tai 2000-vuosikymmenen alussa syntynyttä sukupolvea. Sukupolven arvioidaan eroavan merkittävästi aikaisemmista ikäluokista (X ja Y) etenkin suhtautumisessa elektroniikkaan. Z-sukupolveen kuuluvat ovat syntyneet maailmaan, jossa elektroniikka on kaikkialla ja he käyttävät sitä rutiininomaisesti. Z-sukupolvi on kansainvälisen tietoverkon kautta yhteyksissä ihmisiin ympäri maailmaa nuorempina kuin aikaisemmat sukupolvet.
2010-luvulla Suomen nuorista entistä harvempi tupakoi, käyttää alkoholia ja harrastaa humalajuomista. Tupakka ei ole 2010-luvun nuorille enää samalla tavalla aikuisuuden tunnus kuin vielä 1990-luvun nuorille, sillä esimerkiksi lukiolaisista tupakoi enää 3 prosenttia. Poikkeuksena suuntauksesta ovat olleet lähinnä ammattikoululaiset, joista tupakoi vielä lähes neljännes.
Vuoden Luontokuva
Vuoden Luontokuva on Suomen Luonnonvalokuvaajat ry:n vuosittain järjestämä kilpailu, jossa palkitaan nimensä mukaisesti vuoden luontokuva. Kilpailu on Pohjoismaiden suurin luontokuvatapahtuma. Ensimmäinen kuva palkittiin vuonna 1980, mutta varsinainen kilpailu järjestettiin ensimmäisen kerran vuonna 1981. Kilpailukuvien on oltava otettu Suomessa.
Vuonna 1995 kilpailu avattiin myös muille kuin Suomen Luonnonvalokuvaajat ry:n jäsenille. Vuoden Luontokuva 2003 on ensimmäinen digikameralla otettu voittajakuva. Vuonna 2005 nuorille tuli oma sarja. Samana vuonna kilpailuun osallistumista helpotettiin, kun kuvia alettiin vastaanottaa myös digitaalisesti.
Suomen Itsenäisyyden juhlavuotena oli erikoisluokka ”Sininen ja valkoinen”, jonka voittajakuvasta tehtiin juhlaraha ja 2 €:n erikoisraha. Sarjan voitti Kari Auvinen teoksella Kuuvaris.
Vuosina 2007–2011 nuoten sarjoja oli kaksi.
Louis Gantois
Louis Charles Gantois (15. marraskuuta 1929 – 2011) oli ranskalainen meloja. Hän kilpaili kesäolympialaisissa vuosina 1952 ja 1956; ensimmäisellä kerralla hän sai pronssimitalin. Lisäksi hän sai vuoden 1954 ratamelonnan maailmanmestaruuskilpailuissa hopea- ja pronssimitalit, jälkimmäisen yhdessä Maurice Graffenin, Marcel Renaud’n ja Robert Entericin kanssa.
Oscar Geier
Oscar Arnold Geier (19. elokuuta 1882 Zürich – 5. marraskuuta 1942 New Jersey, Yhdysvallat) oli sveitsiläinen rattikelkkailija ja olympiamitalisti.
Geier voitti 49-vuotiaana hopeaa Lake Placidin olympialaisissa 1932 kahden miehen kelkoista yhdessä itseään 30 vuotta nuoremman Reto Capadruttin kanssa. Hän oli samoissa kisoissa myös maansa neljänneksi sijoittuneessa neljän miehen kelkkojen joukkueessa.
Gábor Novák
Gábor Novák (s. 14. elokuuta 1934 Budapest) on entinen unkarilainen meloja. Hän osallistui vuoden 1952 kesäolympialaisiin Helsingissä ja sai siellä yhden hopeamitalin (C-1 10 000 m; 57.49,2). Novák toimi Budapestin Építők SC:ssa.
Stephen Macknowski
Stephen Albert (Steve) Macknowski (s. 16. helmikuuta 1922 Yonkers, New York) on entinen yhdysvaltalainen meloja, joka sai Steven Lysakin kanssa kaksi olympiamitalia vuoden 1948 kesäolympialaisissa Lontoossa. Kultamitali tuli 10 000:n ja hopeamitali 1 000:n metrin kanadalaiskaksikoista. Macknowski voitti myös neljä kansallista mestaruutta vuosina 1946–1948.
Macknowski opiskeli Columbian yliopistossa, ryhtyi vakuutusasiamieheksi ja perusti myös oman toimistonsa.
Mantshurian kandidaatti
Mantshurian kandidaatti () on John Frankenheimerin ohjaama yhdysvaltalainen elokuva vuodelta 1962. Elokuva perustuu Richard Condonin romaaniin "Mantšurian sankari", jonka pohjalta käsikirjoituksen teki George Axelrod.
Angela Lansbury oli Oscar-ehdokkaana parhaasta naissivuosasta ja Ferris Webster parhaasta leikkauksesta. "Mantshurian kandidaatti" valittiin vuonna 1993 National Film Registryn arkistoitavien elokuvien joukkoon. 
American Film Instituten vuonna 2001 julkistamalla kaikkien aikojen jännittävimpien amerikkalaiselokuvien listalla "Mantshurian kandidaatti" arvioitiin sijalle 17.
Kersantti Raymond Shaw’n (Laurence Harvey) johtama joukkue joutuu korealaisten joukkojen väijytykseen ja vangiksi. Kotiinpalattuaan hän saa sankarin vastaanoton ja palkitaan Medal of Honorilla. Pian käy kuitenkin selväksi, että joukkueen miehet ovat ennen vapautustaan joutuneet aivopesuun, ja useat heistä näkevät toistuvia painajaisia. Kokemuksesta eniten kärsineelle kapteeni Bennet Marcolle (Frank Sinatra) selviää, että venäläiset ja kiinalaiset agentit ovat ohjelmoineet Shaw’n oikeaa käskyä odottavaksi salamurhaajaksi: kun hänelle näytetään ruuturouva-pelikortti, hänen on ohjelmointinsa mukaan surmattava se henkilö, jonka kortin näyttäjä hänelle osoittaa.
Shaw’n amerikkalainen valvoja on hänen äitinsä (Angela Lansbury), joka on valmis mihin tahansa saadakseen täysin hallitsemansa toisen aviomiehensä presidentiksi. Hän ryhtyy yhteistyöhön vihollisen kanssa ja on jopa valmis uhraamaan oman poikansa toteuttaakseen hankkeensa.
Valtion elokuvatarkastamo asetti elokuvalle ikärajan KK (Kokonaan kielletty) 1963 ulkopoliittisista syistä. Elokuvaa ei siten saanut Suomessa levittää eikä esittää laillisesti. Se sai lopulta ensi-iltansa vasta vuonna 1989, kun ulkopoliittista kieltoperustetta ei enää voinut käyttää.Ensi-iltaan vapauttamisen yhteydessä elokuvatarkastamo oli erikseen toivonut, että elokuvan markkinoinnissa ei mainittaisi elokuvan olleen kielletty ulkopoliittisista syistä.Tarkastamon johtaja Jerker A.Eriksson sanoi Helsingin Sanomien haastattelussa 1989, että ""Poliittisista syistä aikoinaan kielletyt filmit voidaan hyväksyä nyt, poikkeuksetta, melko varmasti.""
Alueen invarianssilause
Alueen invarianssilause on metrisen avaruuden formula_1 (missä formula_2) topologiaan liittyvä tulos, joka sanoo, että jos avaruuden formula_1 osajoukko formula_4 on avoin ja kuvaus formula_5 on jatkuva ja injektio, niin kuvajoukko formula_6 on avaruuden formula_1 avoin osajoukko ja kuvaus formula_8 on homeomorfismi.
Stephen Lysak
Stephen John ("Steve") Lysak (7. elokuuta 1912 Newark, New Jersey – 30. heinäkuuta 2002 Yonkers, New York) oli yhdysvaltalainen meloja. Hän osallistui vuoden 1948 kesäolympialaisiin Lontoossa ja sai siellä Stephen Macknowskin kanssa kaksi mitalia; kultaa tuli 10 000:n (aika: 55:55.4) ja hopeaa 1 000:n metrin (aika: 5:08.2) kanadalaiskaksikoista.
Lysakin veli oli John Lysak, joka myös oli olympialaisissa kilpaillut meloja. Veljesten äiti kuoli vuoden 1918 influenssapandemiassa, ja isä lähetti lapset orpokotiin. He aloittivat soutamisen Hudson-joessa kotitekoisilla veneillä.
Lysak edusti Yonkers Canoe Clubia ja voitti myös kansallisia mestaruuksia. Hän suunnitteli ja rakensi kanootin, jota hän Macknowskin kanssa käytti olympialaisissa.
Sweet Hitch-Hiker
Sweet Hitch-Hiker on Creedence Clearwater Revivalin heinäkuussa 1971 ilmestynyt kappale ja single. Se oli kitaristi Tom Fogertyn eron myötä trioksi kutistuneen yhtyeen ensimmäinen julkaisu, ja samalla CCR:n viimeinen top 10 -hitti Yhdysvalloissa. Suoraviivainen ”Sweet Hitch-Hiker” sisältyy myös vuonna 1972 julkaistulle "Mardi Gras" -albumille.
Kappaleessa mainittava Greasy King oli hampurilaiskoju lähellä yhtyeen harjoitustilaa, Cosmo's Factorya, Berkeleyssä Kaliforniassa.
Singlen b-puolen kappale ”Door to Door” on yhtyeen basistin Stu Cookin kirjoittama ja laulama. Myös se löytyy "Mardi Gras'lta".
A-puoli
B-puoli
Bahrain olympialaisissa
Bahrain osallistui olympialaisiin ensimmäisen kerran Los Angelesissa 1984 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.
Bahrain on saavuttanut kolme olympiamitalia, jotka kaikki ovat tulleet yleisurheilusta vuosien 2012 ja 2016 olympialaisissa. Bahrainia edustanut Rashid Ramzi voitti alun perin kultaa miesten 1 500 metrin juoksussa Pekingissä 2008, mutta hänet hylättiin myöhemmin dopingin vuoksi.
Anna ja Siamin kuningas
Anna ja Siamin kuningas () on John Cromwellin ohjaama yhdysvaltalainen elokuva vuodelta 1946. Se perustuu Margaret Landonin Anna Leonowensista kertovaan romaaniin. Samaan romaaniin pohjautuu myös vuonna 1956 valmistunut musikaalielokuva "Kuningas ja minä". "Anna ja Siamin kuningas" sai Oscar-palkinnon parhaasta lavastuksesta ja parhaasta kuvauksesta. Lisäksi se oli ehdolla kolmessa muussa kategoriassa.
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Youcef Ghazali
Youcef Ghazali (s. 24. tammikuuta 1988 Ben Badis, Algeria) on algerialainen jalkapalloilija. Hyökkääjänä pelaava Ghazali edustaa Algerian pääsarjassa pelaavaa ES Sétifiä.
Ghazali aloitti ammattilaisuransa WA Tlemcenin riveissä kaudella 2007–2008. Hän pelasi seurassa kolmen kauden verran, kunnes siirtyi vuonna 2010 ES Sétifiin.
Capsula interna
Capsula interna eli sisäkotelo on aivoissa molemmilla aivopuoliskoilla sijaitseva osa. Sen kautta kulkee suurin osa isoaivokuoren ja sen alaisten rakenteiden välisistä hermosyistä. Sisäkotelossa hermosyyt on pakattu tiivisti yhteen, mutta sisäkotelon ja isonaivokuoren välissä hermosyyt leviävät ja muodostavat sepelviuhkan "corona radiata". Sisäkotelo kulkee häntätumakkeen "nucleus caudatus" ja talamuksen "thalamus" sekä aivokuorrukan "putamen" välistä, ohittaen edellä mainitut rakenteet lateraalisesti.
Gustav Freij
Karl Gustav Herbert Freij (17. maaliskuuta 1922 Silvåkra – 4. elokuuta 1973 Malmö) oli ruotsalainen painija. Hän sai 67 kg -sarjan kreikkalais-roomalaisessa painissa olympiakultaa vuonna 1948, -hopeaa 1952 ja -pronssia 1960. Hän sai myös painin maailmanmestaruuskilpailuissa kultaa vuonna 1953, hopeaa 1950 ja pronssia 1955. Hän edusti Malmön IK Spartaa.
Ercole Gallegati
Ercole Gallegati (21. marraskuuta 1911 Faenza, Ravenna – 19. elokuuta 1990) oli italialainen painija. Hän kilpaili kesäolympialaisissa vuosina 1932, 1936, 1948 ja 1952; vuosina 1932 ja 1948 hän sai pronssimitalit. Vielä vuoden 1952 kisoissa hän sijoittui 79 kg:n sarjassa pistesijalle. Pronssisijalle hän ylsi myös painin Euroopan-mestaruuskilpailuissa 1934.
Pietro Lombardi
Pietro Lombardi (6. kesäkuuta 1922 Bari – 5. lokakuuta 2011 Bari) oli italialainen kreikkalais-roomalaisen tyylin painija ja olympiavoittaja.
Lombardi kilpaili kesäolympialaisissa vuosina 1948 ja 1952: Lontoossa vuonna 1948 hän voitti 52 kg:n sarjan kultamitalin. Helsingissä 1952 hän paini sarjassa 57 kg, jossa sijoittui kahdeksanneksi. Lombardi saavutti myös kaksi pronssimitalia maailmanmestaruuskilpailuissa vuosina 1950 ja 1955.
Kuningas Salomonin kaivokset (vuoden 1950 elokuva)
Kuningas Salomonin kaivokset ("King Solomon’s Mines") on Compton Bennettin ja Andrew Martonin ohjaama yhdysvaltalainen elokuva vuodelta 1950. Elokuva perustuu Henry Rider Haggardin samannimiseen romaaniin. Elokuva sai Oscar-palkinnon parhaasta kuvauksesta ja parhaasta leikkauksesta. Lisäksi se oli ehdolla parhaan elokuvan palkinnon saajaksi.
Elokuvassa Stewart Granger näyttelee seikkailija Allan Quatermainia, jonka Deborah Kerrin näyttelemä Elizabeth Curtis palkkaa etsimään Afrikkassa kadonnutta aviomiestään.
Desmodium gangeticum
Desmodium gangeticum (Sanskrit: अंशुमती anshumati, ध्रुवा dhruva, दीर्घमूला dirghamoola, पीवरी pivari, शालपर्णी shalaparni) on "Fabaceae"-heimoon kuuluva kasvi.
Kasvi luetaan uuselintarvikkeisiin, jota sisältävä yrttivalmiste vedettiin Suomessa pois markkinoilta, koska kasvin turvallisuudesta ei ole tietoa eikä valmisteelle ole haettu markkinointilupaa.
Torsten Rudeen
Torsten Rudeen (9. maaliskuuta 1661 Lysvik, Värmlanti – 9. syyskuuta 1729 Linköping) oli ruotsalainen runoilija, runouden professori, piispa ja valtiopäiväedustaja.
Rudeenin isä Haquinus Rudenius oli Lysvikin kappalainen ja äiti Christina Falk. Rudeen kävi Karlstadin lukion, jonka jälkeen hän meni Uppsalan yliopistoon 1678. Itämaisten kielten professorin Gustaf Peringerin ohjauksessa hän väitteli 1691 ("pro gradu"), saaden filosofian maisterin paperit.
Vuonna 1692 Rudeen nimitettiin Turun Akatemian runousopin professoriksi. Hän oli jo vuosia kirjoittanut runoja juhlatilaisuuksiin ja myös lausunut niitä. Turussa häneltä tilattin paljon virallisia runoja ja muistopuheita. Hänet vihittiin papiksi Turun hiippakunnassa syyskuussa 1699 ja hänen palkkapitäjäkseen määrättiin Paimio, joka vaihdettiin Piikkiöksi 1701. Vuonna 1706 hänelle myönnettiin kolmannen teologian professuuri. Samana vuonna hänet nimitettiin myös Turun ruotsalaisen seurakunnan tuomiorovastiksi ja kirkkoherraksi. Hänen toimikautensa näissä viroissa jäi lyhyeksi, sillä jo 1709 hän muutti Ruotsiin Karlstadin piispaksi. Linköpingin piispaksi hänet nimitettiin 1716, ja samalla Ruotsin valtiopäiville pappissäädyn puhemieheksi. Teologian tohtoriksi Rudeen vihittiin 1719.
Vuonna 1692 Rudeen avioitui Anna Christoffersdotter Brunellin kanssa. Tämä kuoli 1695, ja Rudeen avioitui toistamiseen 1696 Magdalena Wallvikin kanssa, joka oli kuningttaren hovineiti. Rudeenilla oli 15 lasta. Vuonna 1719 vaimo ja lapset aateloitiin, ja he saivat nimekseen Rudenschöld.
Turun Akatemiassa Rudeen ohjasi Benedictus Granrothin väitöskirjan joutsenten laulusta ("Exercitium academicum, De cantu cygnorum"). Hän ohjasi myös Jacob Wijkarin tutkielman Pohjanlahden hylkeistä.
Aili Runne
Aili Siviä Runne (o.s. Peippo; 22. helmikuuta 1920 Parikkala – 22. syyskuuta 1999) oli suomalainen säveltäjä ja sanoittaja, jonka tunnetuimpia kappaleita ovat Annikki Tähden laulama ”Muistatko Monrepos’n”, johon Runne teki tekstin sekä Anna Mutasen laulama ”Laps’ olen Karjalan”, johon Runne teki sävellyksen ja sanoituksen.
Trumpetisti, kapellimestari ja levytuottaja Ossi Runne on Aili Runteen lanko.
Muistio
Muistio (lyhenne PM) on jonkin asian käsittelyn pohjaksi laadittu, yleensä luonnosmainen kirjallinen selostus eli "memorandumi" tai "promemoria". Jos kokouksesta ei ole olemassa etukäteen laadittua esityslistaa, kutsutaan siitä laadittua selvitystä kokousmuistioksi.
Bittern-luokka (sluuppi)
Bittern-luokka oli Britannian Kuninkaallisen laivaston kolmen aluksen muodostama sluuppiluokka. Alukset palvelivat toisessa maailmansodassa.
"HMS Enchantress", jonka alkuperäisenä nimenä oli "HMS Bittern", oli luokan alkuperäinen nimikkoalus ja sen valmistus alkoi aseistettuna Amiraliteetin jahtina. Aluksen aseistuksena oli lopullisesta poiketen ainoastaan kaksi yksputkista 4,7 tuuman tykkiä etukannella ja neljä kolminaulaista kunnialaukaustykkiä. Alukselle asennettiin ilmatorjunta-aseistus vasta sodan puhjettua ja takimmaisten tornien vaatimien tilojen majoitustiloiksi esti takimmaisten tykkitornien asentamisen, mitä ei koskaan palautettu.
"HMS Stork" valmistui aseistamattomaksi tutkimusalukseksi ja se aseistettiin vasta sodan puhjettua. Kolmas alus "HMS Bittern", joka oli alun perin "HMS Enchantress", valmistui alun perinkin aseistetuttuna suunnitelmien mukaan sluupiksi. Alus oli myös luokan ainoa, joka tuhoutui sodan aikana.
Egret-luokka (sluuppi)
Egret-luokka oli Britannian Kuninkaallisen laivaston kolmen aluksen muodostama sluuppiluokka. Alukset, jotka olivat suurennettuja ja vahvemmin aseistettuja Bittern-luokan aluksia, palvelivat toisessa maailmansodassa.
Alukset varustettiin Denny Brown vakaajilla ja niiden varustukseen kuuluivat ilmatorjuntatykistön etäisyydenmittaukseen tarkoitettu HACS järjestelmä.
Lance
Lance voi tarkoittaa seuraavia:
Johan Grysselius
Johan Grysselius, myös Gryzelius tai Grusselius, (22. marraskuuta 1738 Gällersta, Ruotsi – 8. huhtikuuta 1788 Tornio) oli ruotsalainen lääkäri ja lintutieteilijä.
Grysseliuksen vanhemmat olivat talonpoika Olof Gustafsson ja Kerstin Jönsdotter. Hänen opintiensä alkoi Örebrosta ja ylioppilaaksi hän tuli Strängnäsin lukiosta 1751-1752. Hän opiskeli Uppsalan yliopistossa lääketiedettä, mutta jo parin vuoden kuluttua rupesi piirilääkäriksi Pohjois-Ruotsiin, muun muassa Piitimeen, jonne hän perusti terveyslähteen 1761. Skellefteåssa Grysselius aloitti rokotukset samana vuonna.
Vuonna 1762 Grysselius siirtyi opiskelemaan Turun Akatemiaan. Hän väitteli professori Johan Lechen ohjauksessa helmikuussa 1764. Väitöksen aiheena oli kiistanalainen teoria pääskyjen talvehtimisesta vesistöjen pohjaliejussa ("De commoratione hybernali et peregrinationibus hirundinum"). Grysselius ja Leche osoittivat tarkoin mittauksin ja havainnoin teorian mahdottomuuden, mutta kesti silti vielä lähes sata vuotta, ennen kuin tiedeyhteisö lopullisesti vakuuttui.
Grysselius valmistui filosofian kandidaatiksi 1765. Hän palasi Uppsalaan ja jatkoi lääketieteen opiskelua Carl von Linnén ohjauksessa. Grysselius väitteli tohtoriksi 1768 ja Linné toimi praeseksena. Grysselius nimitettiin Västerbottenin piirilääkäriksi ja 1781 Tornion piirilääkäriksi. Tornioon hän perusti apteekin 1787 ja Piitimeen terveyskylpylän 1769.
Grysselius avioitui Torniossa 6. elokuuta 1773 neiti Fredrika Pippingin kanssa. Torniossa heille syntyi ainakin neljä lasta.
Lauderdale
Lauderdale tarkoittaa muun muassa seuraavia:
Porajärvi (Aunuksen Karjala)
Porajärvi (karj. Porarvi, ) on entinen kunta Aunuksen Karjalassa Venäjän keisarikunnassa. Porajärven kunta käsitti Suunujoen vesistöalueen pohjoisosan Suomen rajalta ja kuului Aunuksen kuvernementin Poventsan kihlakuntaan. Porajärven naapurikuntia olivat Poventsan kihlakunnan alueella Repola, Paatene, Mäntyselkä ja Lintujärvi sekä Suomen puolella Suojärvi ja Ilomantsi. Kunnan pinta-ala oli noin 10 000 km² ja vuonna 1918 siellä oli noin 2 300 asukasta.
Porajärven kunta perustettiin vuonna 1873. Porajärvi kuului alueeseen, joka tuli 1800-luvulla tunnetuksi elinvoimaisesta runonlauluperinteestä. Heimosotien aikana Porajärvi äänesti Suomeen liittymisen puolesta ja liittyi Suomeen vuonna 1919. Vuonna 1920 solmitussa Tarton rauhassa Suomi luovutti Porajärven ja Repolan Neuvosto-Venäjälle ja sai Petsamon.
Porajärven kunta lakkautettiin 1920-luvun alussa ja liitettiin Petrovskin piiriin, jossa siitä muodostettiin kolme kyläneuvostoa. Porajärven kyläneuvostoon kuuluvat kylät olivat Porajärven lisäksi: Hinkerinvaara, Kostamus, Kuutamalahti, Poikki ja Palvajärvi sekä Valasmon tehdas. Kyläneuvostossa oli vuonna 1926 626 asukasta, joista karjalaisia oli 556, venäläisiä 52, suomalaisia 13 ja muita viisi. Lupasalmen kyläneuvostoon kuuluvat kylät olivat Lupasalmen lisäksi: Saari, Pusamalahti ja Soimivaara. Kyläneuvostossa oli vuonna 1926 536 asukasta, joista karjalaisia 531, venäläisiä kolme ja suomalaisia kaksi. Klyyssinvaaran kyläneuvostoon kuuluvat kylät olivat Klyyssinvaaran lisäksi: Vitsavaara, Himola, Lautavaara, Roikonniemi, Sianvaara ja Uskali sekä Roikonniemen metsätorppa. Kyläneuvostossa oli vuonna 1926 695 asukasta, joista karjalaisia 681, suomalaisia 11 ja venäläisiä kolme.
Jatkosodan aikana Porajärven alue oli Suomen miehittämä 1941–1944.
Nykyisin entisen Porajärven kunnan eteläosa kuuluu Suojärven piirin Porajärven kuntaan ja pohjoisosa jakautuu Mujejärven piiriin kuuluviin Lentieran ja Sukkajärven kuntiin.
Naapuskosken kanava
Naapuskosken kanava on huviveneille tarkoittu kanava Leppävirralla Kallaveden ja Unnukan välillä. Kanava valmistui vuonna 2005.
Svenska Teater
Svenska Teaterilla voidaan tarkoittaa seuraavia Suomessa toimivia ruotsinkielisiä teattereita:
Porajärvi (taajama)
Porajärvi (karj. Porarvi, ) on maaseututaajama ja Porajärven kunnan keskus Karjalan tasavallan Suojärven piirissä Venäjällä. Porajärvi sijaitsee Suunujoen yläjuoksun varrella noin 80 kilometriä Suojärveltä pohjoiseen. Porajärven taajamassa oli noin 4 100 asukasta vuonna 1996. Metsäteollisuus on merkittävä työllistäjä paikkakunnalla. Porajärven kautta kulkee Suojärvi–Jyskyjärvi-rata.
Porajärvi oli Venäjän keisarikunnan aikana Porajärven kunnan kirkonkylä. Kylä oli Suomen hallussa 1919-1920, kunnes luovutettiin Neuvosto-Venäjälle Tarton rauhassa. Porajärven kunta lakkautettiin ja liitettiin Petrosvkin piiriin, jossa siitä muodostettiin kolme kyläneuvostoa. Porajärven kyläneuvostoon kuuluvat kylät olivat Porajärven lisäksi Hinkerinvaara, Kostamus, Kuutamalahti, Poikki ja Palvajärvi sekä Valasmon tehdas. Kyläneuvostossa oli vuonna 1926 626 asukasta, joista karjalaisia oli 556, venäläisiä 52, suomalaisia 13 ja muita viisi. Porajärven kylän asukasluku oli samana vuonna 258, joista karjalaisia oli 201, venäläisiä 43, suomalaisia yhdeksän ja muita 5.
Neuvostoliiton hajoamisen jälkeen 1990-luvulla Porajärvi oli Porajärven asutushallintoalueen keskus ja vuoden 2006 kuntauudistuksessa siitä tuli nykyisen Porajärven kunnan keskus.
Trois-Pistoles
Trois-Pistoles on noin 3 500 asukkaan historiallinen kylä Québecin provinssissa Kanadassa. Se sijaitsee Saint Lawrencen estuaarin etelärannalla Rivière-du-Loupin ja Rimouskin välillä, noin 250 kilometrin päässä Québecin kaupungista koilliseen. Kerrotaan, että kylä on saanut erikoisen nimensä (’kolme pistolea’) kolmen kultapistolen arvoisesta hopeapikarista, jonka merimiehet aikoinaan hukkasivat jokeen sen lähistöllä.
Jo ennen Giovanni Caboton 1400-luvun lopussa tekemiä tutkimusmatkoja seudulla vieraili baskikalastajia ja -valaanpyytäjiä, joiden käyttämien valaanrasvauunien jäännöksiä on löydetty Ile-aux-Basques’sta kylän edustalta. Vuonna 1687 Trois-Pistolesin kartanonherraksi nimettiin ranskalainen uudisasukas Charles Denys de Vitré, joka luovutti sen maat kymmenen vuotta myöhemmin Jean Rioux’lle vastineeksi Île d’Orléansista. Asukkaat saivat pitkään elantonsa maa- ja metsätaloudesta, mutta nykyään tärkeimpiä elinkeinoja ovat palvelut sekä matkailu. Kesällä kylästä on lauttayhteys Saint Lawrencen pohjoisrannalle.
Kurt Pettersén
Kurt Arne Pettersén (21. kesäkuuta 1916 Borås – 15. marraskuuta 1957 Borås) oli ruotsalainen painija, joka edusti Borås Brottningsklubbia. Hän voitti vuoden 1948 kesäolympialaisissa Lontoossa kultamitalin 57 kg -sarjan kreikkalais-roomalaisessa painissa. Painin Euroopan-mestaruuskilpailuissa Pettersén sai kolme hopeamitalia vuosina 1938, 1939 ja 1949.